Pimedus ees ja pimedus taga ning ümberringi pimedus - see oli olnud ta unistus kogu elu, isegi nende ebamääraste aastate kestel, mil ta mängis kuuletudes Vanakese manitsustele. Kuid temas oli alati pesitsenud mõte - mis asub pimeduse teises servas? Nüüd oli ta keset pimedust ja teda haaras selline rõõm kui ei kunagi varem. Ta oli teel. Kas ta leiab mõne teise universumi, universumi, kus on sündinud samasugune elu, mida temagi teadis? Ta ei suutnud mõelda vastupidist.